இந்தக் குற்றச்சாட்டுகளைக் குறித்து கருத்தூரி என்ன சொல்கிறது? அவற்றை மறுத்தல், வைப்பகங்கள் மீதும் தொழிற்சங்கங்கள் மீதும் பழி சுமத்துதல் ஆகியவையே அந்நிறுவனத்தின் எதிர்வினைகளாக உள்ளன. இந்தியாவில் உள்ள அதன் பங்குதாரர்கள் இது வெறும் “பணப் புழக்கச் சிக்கல்” தான் என்று கண்டுகொள்ளாமல் உள்ளன. இந்த ஆண்டு சனவரியில் இந்திய 'முதலீட்டுத் தகவல் கடன் மதிப்பீட்டுக் குழுமம்' கருத்தூரியின் கடன் நம்பகத் தன்மையை “B+” தரத்தில் இருந்து “C” தரத்திற்குத் தாழ்த்தியது. கடனைத் திரும்பச் செலுத்துவதில் மிகுதியான இடர் இருப்பதற்கான வாய்ப்புகளை அது சுட்டுகிறது.